Diari Oficial de la Generalitat Valenciana


Sumari del DOGV 8956, del 19-11-2020 (2020/9711)

RESOLUCIÓ de 12 de novembre de 2020, de la Conselleria d'Educació, Cultura i Esport, per la qual es modifica l'autorització de l'Escola Infantil Municipal de primer cicle denominada Mestre Andrés Navarro Orero, de Casinos, per canvi de l'adreça d'accés a l'escola.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8956

Data del DOGV
:   19-11-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/9711


Data del document
:   12-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 de novembre de 2020, de la Conselleria d'Educació, Cultura i Esport, per la qual es modifica l'autorització de l'Escola Infantil Municipal de primer cicle denominada Mestre Andrés Navarro Orero, de Casinos, per canvi de l'adreça d'accés a l'escola. [2020/9711]  
L'expedient 2020/3452 ha sigut iniciat a instàncies del representant de l'Ajuntament de Casinos, entitat titular de l'Escola Infantil Municipal de primer cicle denominada Mestre Andrés Navarro Orero, situada al carrer Llevant, 53, de Casinos (València) i amb número de codi 76483261, que sol·licita la modificació de l'adreça d'accés a l'escola en el Registre de Centres de la Comunitat Valenciana.  
La Direcció General de Centres Docents va declarar, a través d'informe favorable de data 4 de gener de 2016, l'adequació de les instal·lacions proposades, quant a espais educatius, al que es disposa en la legislació aplicable, per la qual cosa l'autorització d'obertura i funcionament ha d'ajustar-se al que s'estableix en l'article 6.3 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
  
Per Conveni d'11 de juny de 2020, de la Conselleria d'Educació, es crea l'Escola Infantil de primer cicle, de titularitat municipal, denominada Mestre Andrés Navarro Orero, amb adreça d'accés a l'escola al carrer Llevant, núm. 53, a la localitat de Casinos, i l'escola queda configurada amb una unitat d'educació infantil de primer cicle per a escolars d'un a tres anys, amb quinze llocs escolars.  
Vist que el Servei d'Infraestructures Educatives de la Direcció General d'Infraestructures Educatives d'aquesta conselleria, mitjançant informe de data 2 de novembre de 2020, una vegada revisada la documentació presentada per l'Ajuntament per a l'autorització de l'escola, estima que la documentació aportada per l'Ajuntament avala suficientment que l'accés a l'escola infantil de primer cicle municipal Mestre Andrés Navarro Orero, de Casinos, compta amb el seu accés principal al carrer Major, núm. 56 en comptes del carrer Llevant, núm. 53 que consta actualment en el Registre de Centres Docents de la Comunitat Valenciana.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; La Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, a falta de normativa específica per als centres docents públics, i el Decret 115/1990, de 9 de juliol, del Consell de la Generalitat, pel qual es crea el Registre de Centres Docents de la Comunitat Valenciana.  
  
Vista la proposta del director general de Centres Docents, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell; i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
Primer  
Aprovar la modificació de l'autorització per canvi d'adreça d'accés de l'escola que a continuació s'indica en els termes que s'especifiquen:  
  
Codi: 75433077.  
Denominació genèrica del centre: escola infantil de primer cicle.  
Denominació específica del centre: Mestre Andrés Navarro Orero.  
Actual adreça d'accés: carrer Llevant, núm. 53.  
Nova adreça d'accés; carrer Major, núm. 56.  
Localitat: Casinos  
Província: València.  
Titular: Ajuntament de Casinos.  
Segon  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
Aquesta resolució tindrà efectes des del dia de la seua signatura.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 25 i 46 de la Llei reguladora de la jurisdicció contenciosa administrativa, contra aquesta resolució, que esgota la via administrativa, podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant l'òrgan que dicte l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 12 de novembre de 2020.- El conseller d'Educació, Cultura i Esport. Per delegació atorgada per la Resolució de 26 d'octubre de 2016, el secretari autonòmic d'Educació i Formació Professional: Miguel Soler Gracia.